**Д О К Л А Д**

**ОТНОСНО: Приемане бюджета на Община Рудозем за 2025 година**

 Проектът за бюджет е балансиран при осъществен анализ на приходите за 2023г., 2024г. и отчета към 31.12.2024г. и разчет на разходите, съгласно приоритетите, заложени в програмата за управление и развитие на Общината. Разработен е в съответствие с действащите законови и подзаконови нормативни актове и отразява намеренията на общината за провеждане на комплексна финансова политика в сферата на икономиката и социалните дейности през 2025 г.

Проектът за бюджет е подчинен на изискванията на:

* Закон за публичните финанси;
* Закона за държавния бюджет на Република България за 2025г. публикуван в ДВ на 27.03.2025г.
* Постановление на Министерски съвет 28/16.04.2025г. за изпълнението на ЗДБРБ за 2025г.;
* Указания на Министерство на финансите за разработване на бюджетите за 2025г., включващи стандарти за делегираните от държавата дейности с натурални и стойностни показатели през 2025г.;
* Наредба за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Рудозем.
* Предложения от ръководителите на всички бюджетни звена финансирани от общинския бюджет, кметове и кметски наместници.
* Минимална работна заплата –1 077лв.
* Без промяна в процентите, касаещи осигурителните плащания.

За бюджет 2025г. общината си поставя следните цели:

1.Подобряване на финансовата стабилност.

2.Намаляване на просрочените вземания и задължения приблизително с 77%.

3.Частично погасяване на заеми към търговска банка и фонд Флаг, съгласно погасителните планове.

4.Ефективно управление на ресурсите по спечелени проекти по Оперативните програми и Програмата за развитие на селските райони.

5.Не поемане на нови задължения, които не са финансово обезпечени.

6.Насочване на инвестиции за благоустрояване на уличната, водопроводната и канализационната мрежа; зелени площи; пешеходни зони в града и в населените места на общината.

 С предложения проект сме се постарали да изготвим бюджет, който максимално да се доближава до нуждите и потребностите на гражданите от общината и разбира се съобразен с финансовите й възможности.

Приоритети са – образование, инфраструктура и благоустрояване, екология, култура, здравеопазване и социални дейности.

При съставяне на бюджета за 2025г. са спазени основните правила съгласно ЗДБРБ и ЗПФ, а именно:

-Използване на приходите от продажба по реда на ЗОС за инвестиционни разходи за основен и текущи ремонт на социалната и техническа инфраструктура, както и за погасяване на ползвани заеми за финансиране на проекти на социалната и техническа инфраструктура;

-Освобождаване от наем на бюджетни организации, настанени в сгради – собственост на държавата или общината;

-Запазва се разпределението по тримесечия на общата субсидия за делегирани от държавата дейности – 30:25:20:25 по тримесечия;

-Обща изравнителна субсидия е трансфер за местни дейности и се предоставя до 20 януари в размер на 50%. Останалата сума от субсидията се предоставя ежемесечно до 5 число на текущия месец на равни части за периода от април до декември;

-Субсидия за зимно поддържане и снегопочистване е трансфер за местни дейности и се предоставя до 20 януари в размер на 75%. Останалата сума от субсидията се предоставя ежемесечно до 5 число на текущия месец на равни части за периода от септември до декември;

-Целевата субсидия за капиталови разходи ще се предоставя до 5-то число на текущия месец , въз основа на заявка до МФ.

-Временно свободните средства по бюджета, може да се ползват за текущо финансиране на одобрени разходи и за други плащания, при условие, че не се нарушава своевременното финансиране на съответните дейности и не се промени предназначението на същите в края на годината – напр.*съфинансиране на проекти.*

 Второстепенни разпоредители с бюджетни кредити в община Рудозем са четири:

- Направление „Образование”;

- СУ „Св.Св. Кирил и Методий” гр. Рудозем;

- СУ „Христо Ботев” с. Чепинци;

- ОУ „Христо Ботев” с. Елховец.

 Всички училища и детски градини са финансирани, чрез бюджета на общината, съгласно определените стандарти за издръжка на делегираните от държавата дейности.

 Свързани лица – организации с нестопанска цел са Народни читалища – 10бр.:

|  |  |
| --- | --- |
| "Христо Ботев 2000" | гр.Рудозем |
| "Нов живот 1948" | с.Чепинци |
| "Звезда 1950" | с.Елховец |
| "Възраждане 2013" | гр.Рудозем |
| "Пробуда 1967" | с.Пловдивци |
| "Напредък 2006" | с.Войкова лъка |
| "Развитие 2008" | с.Борие |
| "Родопчанка 2008" | с.Рибница |
| "Кичика 2005"„Коритата 2011” | с.Сопопотс.Коритата  |

Всички читалища са финансирани, чрез бюджета на общината, съгласно определените стандарти за издръжка на делегираните от държавата дейности за 2025г. разходен стандарт на годишна база е 351 990лв. за 18 натурални показатели.

Разработени са 17 бюджета за всяко населено място с кмет и кметски наместник, съгласно изискваните показатели.

**А. ПО ПРИХОДА**

Приходите на община Рудозем за 2025г. са в размер на 18 000 414лв., без включен преходен остатък.

I. ВЗАИМООТНОШЕНИЯ С ЦЕНТРАЛНИЯ БЮДЖЕТ.

Предвидените с бюджета на Република България за 2025г. размери на бюджетните взаимоотношения между Централния бюджет и бюджета на община Рудозем са, както следва:

- Средства за финансиране на делегираните от държавата дейности в размер на

13 180 478лв. и преходен остатък в размер на 385 296лв./ със знак минус -10 095 лв./.

Средства за финансиране на местни дейности /вкл. обща изравнителна субсидия и преходен остатък/ е в размер на 5 418 448лв.

* Обща изравнителна субсидия в размер на 1 350 600лв.,
* Средства за зимно поддържане и снегопочистване в размер на 193 100лв.
* Капиталова субсидия в размер на 1 330 100лв., с която частично ще покрият разходите по главници за кредит към фонд ФЛАГ и Инвестбанк АД, в общ размер на 237 999лв.
* Размер на средствата за други целеви разходи за местни дейности в размер на 34 900лв.
* Преходен остатък – 598 512лв.

При разработването на проектобюджета, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размери не по-малко от предвидените.

II. ИМУЩЕСТВЕНИ И НЕДАНЪЧНИ ПРИХОДИ.

Собствени бюджетни приходи, в това число:

Имуществени данъци – 712 000 лв.

Неданъчни приходи – 1 578 505 лв.

Разчетени са средства за погашения:

* по дългосрочен кредит към „Инвестбанк” АД в размер на 111 110лв. главница и лихва 32 472лв.;
* по дългосрочен кредит към фонд ФЛАГ – в размер на 153 000лв. главница и лихва в размер на 130 430лв.;
* погасяване на финансов лизинг за закупуване на лек автомобил в размер на 24 817лв. в т.ч включена и първоначална вноска в размер на 14 478 лв.
* временни безлихвени заеми между бюджетни и извънбюджетни сметки за финансиране на програми.

***Структура на приходите с държавен характер:***

|  |  |  |  |
| --- | --- | --- | --- |
| № | Наименование | Проект към 01.01.2025г /лв. | Отчет към 31.12.2024г.лв. |
| 1 | Обща субсидия за държавно делегирани дейности | 13 180 478 | 12 147 491 |

***Структура на собствените приходи:***

|  |  |  |  |
| --- | --- | --- | --- |
| № | Наименование | Проект за 2025г./лв. | Отчет към 31.12. 2024г./лв. |
| ***1.*** | ***Имуществени данъци*** | ***712 000*** | ***701 613*** |
| ***2.*** | ***Неданъчни приходи*** | ***1 578 505*** | ***1 391 433*** |
| 2.1. | Приходи и доходи от собственост | 86 500 | 89 362 |
| 2.2. | Общински такси | 725 305 | 664 022 |
| 2.3. | Глоби,санкции и наказател. лихви | 29 700 | 29 718 |
| 2.4. | Други неданъчни приходи | 45 700 | 222 753 |
| 2.5. | Внесени ДДС и др.дан.в/у продажбите |  -50 000 |  -34 897 |
| 2.6. | Продажба на нефин.активи | 694 300 | 371 574 |
| 2.7. | Помощи,дарения и др. | 47 000 | 48 901 |

**Б. ПО РАЗХОДА**

Разходите на община Рудозем за 2025г. са в размер на 18 000 414лв., без включен преходен остатък от тях:

За делегирани държавни дейности са разчетени – 13 180 478лв.

За общинските дейности се предвиждат общо – 4 819 936лв., в това число и за капиталови разходи.

Съгласно Единната бюджетна класификация за 2025г., разходите се разделят на:

Разходи за заплати и възнаграждение на персонала, наети по трудови и служебни правоотношения.

Разпределени са средства за издръжка на кметствата по населени места, които възлизат в размер на 542 750лв. В тази сума не са включени капиталовите разходи, разходите за възнаграждения и осигурителни плащания.

Текущата издръжка включва разходи за: материали, отопление, осветление, текущ ремонт, външни услуги – снегопочистване и опесъчаване и командировки.

Субсидиите за читалища, за медицинска дейност също са в рамките на разчетените веществени разходи.

 ПУБЛИЧНИ РАЗХОДИ ПО ФУНКЦИИ

*I. Функция „Общи държавни служби” - 2 574 037лв.*

В тази функция са разчетени средствата за дейностите „Общинска администрация" и „Общински съвет".

1.3а дейност „Общинска администрация" разходите са в размер на 2 505 547лв. от тях. в:

държавни дейности – 1 822 204 лв. са разчетени средствата за заплати и осигурителни плащания на персонала. Предвидено е увеличение на работната заплата приблизително с 13%.

Местни дейности 683 343лв. за разходите, произтичащи от Закона за здравословни и безопасни условия на труд; разходите за представителни цели; за канцеларски материали, поддръжка на техниката и всички веществени разходи по издръжка на сградите на администрацията и кметствата /17броя/ и служебните автомобили, командировки, помощи по решение на ОбС – 10 000лв., членски внос и капиталови разходи за 5 250лв. /три броя компютри и един брой бързо-сканиращо устройство за деловодство/. Разплащания по финансов лизинг за закупуването на лек автомобил Шкода Супърб.

За дейност „Общински съвет“ са разчетени средства в размер на 68 490лв., за възнаграждения, осигурителни плащания на общинските съветници, както и разходи за материали, ел.енергия, външни услуги, командировки и представителни разходи. Тази функция е изцяло общинска отговорност и се финансира от общинските приходи и изравнителна субсидия.

II*.Функция „Отбрана и сигурност " – 309 811лв.*В тази функция са разчетени средства за държавни дейности:

Дейност „Други дейности по вътрешната сигурност”– 111 742лв., от тях са предвидени средствата за заплати, осигурителни плащания и издръжка на обществените възпитатели и местната комисия за борба срещу противообществените прояви и детски педагогически стаи.

Дейност „Отбранително мобилизационна подготовка, поддържане на запаси и мощности“, средствата са в размер на 166 772лв. за заплати и осигурителни плащания на дежурни и персонал в Пунктовете за управление, тяхната издръжка, както и издръжката на военния отдел.

За доброволни формирования за защита при бедствия са разчетени 31 297лв., вкл. разходи за възнаграждения при участие в събитие, застраховки, облекло, обучения и др.

*III.Функция „Образование”.*

Във функция „Образование" са разчетени средства в размер на 9 561 113лв. за следните дейности:

Дейност „Детски градини" – 2 851 775лв.

В делегираната от държавата дейност са разчетени средства в размер на 2 851 775 лв. за заплати, осигурителни плащания на педагогическия персонал и издръжка на подготвителните групи към ДГ. Капиталови разходи в размер на 8 500лв., включващи 2 броя климатици. Планиран резерв за детски градини в размер на 2 000лв., отразен във функция „Разходи некласиф.др.”

В делегираната от държавата дейност „Общообразователни училища" са разчетени средства в размер на 6 680 126лв. Капиталови разходи в размер на 9 484лв. за 2 бр. компютърни конфигурации 3 824лв., 2 бр.лаптоп за 3 400лв. и 1 бр. инверторен климатик за 2 260лв. в СУ гр.Рудозем. В другите училища няма планирани капиталови рзходи.

Планиран резерв в училищата в държавни дейности 3 300лв.

Дейност „Други дейности по образованието", местна дейност – 29 212лв. са заложени средства за капиталови разходи за изграждане на газохранилище.

*IV. Функция „Здравеопазване" – 159 867 лв.*

Дейност „Здравен кабинет в детски градини и училища" е изцяло държавна отговорност и са разчетени средства в размер на 159 667лв. по бюджетни показатели - за заплати, осигурителни плащания и издръжката на здравните кабинети, които се намират в детските градини и в училищата.

Дейност „Други дейности по здравеопазването", местна дейност – 200лв. са заложени средства за издръжка.

*V. Функция „Социално осигуряване, подпомагане и грижи – 1 373 526.* В тази функция средствата, които са заложени са за дейности с държавен характер, от тях:

Дейност „Център за обществена подкрепа” – 276 964лв., средства за заплати, осигурителни плащания, текущ ремонт и други разходи за издръжка в държавни дейности. Планувани са средства в капиталовата програма за закупуване на 2 броя преносими компютри на обща стойност 2 000лв.

Дейност „Програми за временна заетост“ – 7 588лв., преходен остатък от 2024г.

Дейност „Дневен център за лица с увреждания” – 664 909лв., средства за заплати, осигурителни плащания, текущи ремонти и издръжка в държавни дейности.

Планувани са средства в размер на 44 000 лв. в капиталовата програма за закупуване на 7 броя преносими компютри на общи стойност 8000 лв.; климатици 5 броя на стойност 25 000лв., устройство за изкачване на стълби за 9 000лв. и терапевтична люлка за 2 000лв.

Дейност „Асистентска подкрепа” - заплати и осигурителни плащания в размер на – 423 245 лв., в държавни дейности. Фактически потребители 50бр.

Дейност „Асистент за лична помощ“ – 820лв. преходен остатък от 2024г.

*VI.Функция „Жилищно строителство, БКС и опазване на околната среда" – 3 578 121 лв.*

Тази функция е общинска отговорност и се финансира от общинските приходи и възстановено ДДС от НАП. Дейностите, които се финансират са:

Дейност „Водоснабдяване и канализация" – 118 480лв. разходи за изразходена вода, включваща и обществените чешми, канализационни тръби и външни услуги, както ползване и на вома. Капиталови разходи в размер на 16 080лв. Възстановеното ДДС се отразява със знак минус.

Дейност „Осветление на улици и площади" – 71 806лв. средства за ел. енергия – осветление, материали, включващи енергоспестяващи лампи, кабели за уличното осветление и външни услуги.

Дейност „Минерални води и бани" – 2 000лв. средства за ел. енергия.

Дейност „Изграждане, ремонт и поддържане на уличната мрежа“ – 1 745 607лв., средствата са разчетени за външни услуги – включени просрочени задължения за снегопочистване и опесъчаване на общински улици в размер на 130 000лв, текущи ремонти на общински улици за 420 000лв. и капиталови разходи в размер на 1 144 707лв. за основни ремонти.

Дейност „Други дейности по жилищното строителство, благоустройството и
регионалното развитие" – 1 015 265лв. разчетени средства за заплати, осигурителни
вноски, издръжка- външни услуги с тежка механизация за 350 000лв. и средства за текущ ремонт и капиталови разходи в размер на 191 715лв.

Дейност „Озеленяване“ – 65  000лв., разчетени средства за озеленяване на тревните площи и засаждане на цветя, поддръжка и текущ ремонт на поливна система за 25 000лв..

Дейност „Чистота" – 559 963лв. са разчетени средства за възнаграждения, осигурителни плащания, издръжка и отчисления към РИОСВ. Отчисленията са заложени в приходен параграф 93-36”Друго финансиране” със знак минус в размер на 90 342лв. С тези средства се реализират дейностите по сметосъбиране, сметоизвозване и поддържане на чистотата на територията на община Рудозем.

*VII. Функция „Почивно дело, култура, религиозни дейности" – 656 332лв.*В тази функция са отразени:

В държавни дейности:

Дейност „Спорт за всички“ – 1 280лв. преходен остатък от 2024г. в детски градини и СУ гр.Рудозем.

Дейност „Читалища" – 351 990лв. изцяло държавна отговорност, която сума е за финансиране на читалищната дейност. Субсидират се 18 бройки.

Предвидени са от местни дейности в Дейност „Читалища“ 230 832 лв., за капиталови разходи в размер на 243 300лв. за енергийна ефективност и достъпна среда, като съфинансиране по проект за читалища. И предварително направен разход, който ще бъде възстановен – -12 468 лв. /със знак минус/.

В местни дейности:

Дейност „Спортни бази за спорт за всички” – 72 230лв, за заплати, осигурителни плащания за трима служители, ел.енергия, вода, материали и външни услуги.

*VIII. Функция „Икономически дейности и услуги" – 549 546лв.*

В тази функция разходите са по дейности, както следва:

Дейност „Служби и дейности по поддържане, ремонт и изграждане на пътища" местни дейности – 450 609лв. В това число капиталови в размер 205 220лв. Предвидени са разходи за проектиране, авторски надзор и строително-ремонтни дейности за основен ремонт на пътища, проектиране, авторски и строителен надзор за изграждане на изкуствени неравности и повдигнати пешеходни пътеки по Републиканската пътна мрежа на територията на община Рудозем.

Разчетени средства за материали; за зимно поддържане - сезон 2024-2025 – 193 100лв.;

Дейност „Други дейности по транспорта" местни дейности– 96 106лв. средства за заплати, осигурителни плащания и издръжка на персонал зает в звено „Транспорт".

Дейност „ Други дейности по икономиката“ – 2 831лв. включваща и договор за кастрация на кучета, медикаменти и материали.

*IX.Функция „Разходи некласифицирани в други функции" – 211 774лв.*

Тази функция е изцяло общинска отговорност и се финансира от общинските приходи.

Дейност „Разходи за лихви“ - 165 274 лв. заложени са средства, които са за лихвени плащания по дългосрочния заем на общината към „Инвестбанк" АД – 32 472лв., фонд ФЛАГ в размер на 130 430лв. Платени лихви по финансов лизинг – 2 372 лв..

Дейност „Други разходи некласифицирани по другите функции“ – разчетени са средства за такси ангажименти по заеми към фонд ФЛАГ – 1 200лв.

Дейност „Резерв за непредвидени и неотложни разходи” са планувани средства в размер на 45 300лв., от тях в ОбА са 40 000лв., останалите са по бюджетите на второстепенните разпоредители.

 По време на публичното обсъждане нямаше постъпили нови предложения.

 Общинския бюджет е публичен и финансирането на местните и делегираните от държавата дейности се извършва от общината в интерес на местната общност и при спазване на принципите на законосъобразност, целесъобразност, ефективност, ефикасност и публичност.

 Разходването на средствата по СЕС ще се извършва съобразно разписаните бюджети по съответните оперативни програми и програмата за развитие на селските райони.

 Изготвил:……………

 /Милена Русева/